proxectonos/corpus_dominio_legal_administrativo_tmp huggingface dataset:
ORDE do 3 de decembro de 2021 pola que se extingue a autorización do centro privado Esica, de Vigo, por cesamento de actividades docentes.
Consellería de Cultura, Educación e Universidade — III. Outras disposicións — 16/12/2021

A titularidade do centro privado (CPR) Esica, de Vigo, solicita a extinción da autorización por cesamento de actividades docentes.
O expediente tramitouse de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1.
Extinción da autorización
Extinguir, de conformidade co artigo 17.1 do Decreto 133/1995, do 10 de maio, por cesamento nas súas actividades docentes, por instancia da titularidade do centro, a autorización do centro privado (CPR) Esica, de Vigo, código do centro 36024367.
Artigo 2.
Inscrición no rexistro
A presente extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
(DOG)
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 3 de decembro de 2021
RESOLUCIÓN do 2 de decembro de 2021 pola que se acorda publicar a relación de postos de traballo do persoal de administración e servizos.
Universidade de Vigo — III. Outras disposicións — 21/12/2021

Unha vez aprobada a relación de postos de traballo do persoal de administración e servizos polo Consello de Goberno da Universidade de Vigo, o 27 de outubro de 2021, e emitido o informe favorable polo Consello Social en sesión do 3 de novembro de 2021.
Consonte o establecido no artigo 91 dos estatutos da Universidade de Vigo, aprobados polo Decreto 13/2019, do 24 de xaneiro (DOG do 22 de febreiro), e no artigo 38 da Lei 2/2015, do 29 de abril, do emprego público de Galicia, e en exercicio das competencias que lle confire a normativa vixente, esta reitoría
Primeiro. Ordenar a publicación no
Diario Oficial de Galicia
da relación de postos de traballo do persoal de administración e servizos da Universidade de Vigo que figura no anexo.
Segundo. A Xerencia ditará as instrucións e realizará os trámites necesarios para os efectos e para executar esta relación de postos de traballo, derivada do Acordo de funcionarización do persoal laboral de administración e servizos asinado o 5 de xullo de 2021 e ratificado na sesión ordinaria do Consello de Goberno da Universidade de Vigo do 27 de outubro de 2021. En todo caso, estes efectos atribuiranse con posterioridade á finalización da primeira convocatoria do proceso de funcionarización previsto no antedito acordo.
Contra esta resolución, que esgota a vía administrativa, poderase interpor recurso ante a xurisdición contencioso-administrativa, no prazo de dous meses contados desde o día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Non obstante, as persoas interesadas poderán optar por interpor contra esta resolución recurso de reposición, no prazo dun mes contado a partir do día seguinte ao da súa publicación, ante o mesmo órgano que a ditou. Neste caso non se poderá interpor recurso contencioso-administrativo ata que sexa resolto expresamente ou se producise a desestimación presunta do recurso de reposición interposto, segundo o previsto no artigo 123.2 da Lei 39/2015, do 1 de outubro, do procedemento administrativo común das administracións públicas.
Vigo, 2 de decembro de 2021
RESOLUCIÓN do 30 de novembro de 2021 pola que se publica o plan de estudos de graduado ou graduada en Xestión Cultural.
Universidade de Santiago de Compostela — III. Outras disposicións — 22/12/2021

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 24 de agosto de 2021 (publicado no BOE do 13 de setembro de 2021 por resolución do secretario xeral de universidades do 30 de agosto de 2021).
Este reitorado, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Xestión Cultural pola Universidade de Santiago de Compostela.
Santiago de Compostela, 30 de novembro de 2021
Código RUCT: 2504332.
Rama de coñecemento: Artes e Humanidades.
Modalidade de impartición: presencial e semipresencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
RESOLUCIÓN do 30 de novembro de 2021 pola que se publica a modificación do plan de estudos de graduado ou graduada en Enxeñaría Informática.
Universidade de Santiago de Compostela — III. Outras disposicións — 22/12/2021

A Universidade de Santiago de Compostela presentou unha solicitude de modificación do plan de estudos verificado desta titulación de grao. A dita solicitude presentouse ao abeiro do artigo 28 do Real decreto 1393/2007, do 29 de outubro, polo cal se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo cal se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), con data do 14 de maio de 2021, este reitorado, ao abeiro do artigo 28.3 do Real decreto 1393/2007, do 29 de outubro, polo cal se establece a ordenación das ensinanzas universitarias oficiais,
Publicar a modificación do plan de estudos conducente á obtención do título de graduado ou graduada en Enxeñaría Informática pola Universidade de Santiago de Compostela.
Santiago de Compostela, 30 de novembro de 2021
Código RUCT: 2501112.
Rama de coñecemento: Enxeñaría e Arquitectura.
Modalidade de impartición: presencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
RESOLUCIÓN do 30 de novembro de 2021 pola que se publica a modificación do plan de estudos de graduado ou graduada en Comunicación Audiovisual.
Universidade de Santiago de Compostela — III. Outras disposicións — 22/12/2021

A Universidade de Santiago de Compostela presentou unha solicitude de modificación do plan de estudos verificado desta titulación de grao. A dita solicitude presentouse ao abeiro do artigo 28 do Real decreto 1393/2007, do 29 de outubro, polo cal se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo cal se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), do 10 de maio de 2021, este reitorado, ao abeiro do artigo 28.3 do Real decreto 1393/2007, do 29 de outubro, polo cal se establece a ordenación das ensinanzas universitarias oficiais,
Publicar a modificación do plan de estudos conducente á obtención do título de graduado ou graduada en Comunicación Audiovisual pola Universidade de Santiago de Compostela.
Santiago de Compostela, 30 de novembro de 2021
Código RUCT: 2501107.
Rama de coñecemento: Ciencias Sociais e Xurídicas.
Modalidade de impartición: presencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
Mencións:
O grao en Comunicación Audiovisual contempla dúas mencións:
– Mención en teoría, estratexia, análise e xestión audiovisuais.
– Mención en ideación e creación de contidos audiovisuais.
Para obter unha mención o/a alumno/a deberá superar un mínimo de 30 créditos optativos do módulo da mención correspondente.
Tamén se pode optar por non cursar ningunha mención, para o cal se poderá cursar materias optativas aleatoriamente.
RESOLUCIÓN do 30 de novembro de 2021 pola que se publica a modificación do plan de estudos de graduado ou graduada en Psicoloxía.
Universidade de Santiago de Compostela — III. Outras disposicións — 22/12/2021

A Universidade de Santiago de Compostela (USC) presentou unha solicitude de modificación do plan de estudos verificado desta titulación de grao. A dita solicitude presentouse ao abeiro do artigo 28 do Real decreto 1393/2007, do 29 de outubro, polo cal se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo cal se regulan as ensinanzas universitarias oficiais no ámbito da Comunidade Autónoma de Galicia.
Unha vez obtido o informe favorable da Axencia de Calidade do Sistema Universitario de Galicia (ACSUG), con data 21 de abril de 2020, este reitorado, ao abeiro do artigo 28.3 do Real decreto 1393/2007, do 29 de outubro, polo cal se establece a ordenación das ensinanzas universitarias oficiais,
Publicar a modificación do plan de estudos conducente á obtención do título de graduado ou graduada en Psicoloxía pola Universidade de Santiago de Compostela, que consiste na creación da Mención en Psicoloxía da Saúde consonte o anexo a esta resolución.
Santiago de Compostela, 30 de novembro de 2021
Rama de coñecemento: Ciencias da Saúde.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
Este grao prevé a Mención en Psicoloxía da Saúde, tal como establece a Orde ministerial do 5 de decembro de 2018 (CNU/1309/2018) pola cal se regulan as condicións xerais a que se axustarán os plans de estudo do grao en Psicoloxía.
Para obteren esta mención, os/as alumnos/as deberán superar as seguintes materias do plan de estudos:
Enténdese que tanto o alumnado que curse as materias na Universidade de Santiago de Compostela como o que obteña o recoñecemento dos créditos de FB e OB da titulación obterán a Mención en Psicoloxía da Saúde, xa que a concesión do recoñecemento indicaría que a formación realizada se considera asimilable á cursada na Facultade de Psicoloxía da USC.
RESOLUCIÓN do 30 de novembro de 2021 pola que se notifica a retirada de dereitos de pagamento básico da campaña 2021 e da campaña 2020, e as retiradas de dereitos pendentes das campañas 2019 e 2018.
Fondo Galego de Garantía Agraria — III. Outras disposicións — 20/12/2021

De conformidade co disposto no artigo 16.4 do Real decreto 1075/2014, do 19 de decembro, sobre a aplicación a partir de 2015 dos pagamentos directos á agricultura e á gandaría e a outros réximes de axuda, así como sobre a xestión e o control dos pagamentos directos e dos pagamentos ao desenvolvemento rural, por non ter activados os dereitos de pagamento básico durante dous anos consecutivos, procede a retirada deles, que pasan á reserva nacional.
Consonte o anterior, esta dirección
Primeiro. Facer pública a notificación na web do Fogga (https://fogga.xunta.gal/gl/pac/consultas_pac/dereitos_de_pagamento_basico) da resolución de retirada de dereitos de pagamento básico de 2021, pola non utilización destes en 2019 e 2020; a resolución de retirada de dereitos de pagamento básico de 2020, pola non utilización destes en 2018 e 2019; a resolución de retirada de dereitos de pagamento básico pendente de 2019, pola non utilización destes en 2017 e 2018, e a resolución de retirada de dereitos de pagamento básico pendente de 2018, pola non utilización destes en 2016 e 2017.
Segundo. Contra esta resolución, que non pon fin á vía administrativa, as persoas interesadas poderán interpor recurso de alzada ante o presidente do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade no artigo 30.4 da Lei 39/2015, do 1 de outubro.
Santiago de Compostela, 30 de novembro de 2021
EXTRACTO da Orde do 2 de decembro de 2021 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2022 (código de procedemento CT130A).
Consellería de Cultura, Educación e Universidade — III. Outras disposicións — 20/12/2021

BDNS (Identif.): 547975.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Entidades beneficiarias
Os entes locais e as entidades privadas sen ánimo de lucro galegas que conten cun local estable destinado a arquivo e custodien fondos documentais constitutivos do patrimonio documental de Galicia, entendido como tal o establecido no artigo 109 da Lei 5/2016, do 4 de maio, do patrimonio cultural de Galicia.
Segundo. Obxecto
O obxecto da presente orde é establecer as bases reguladoras e convocar axudas destinadas á mellora dos arquivos de Galicia, garantindo unha custodia responsable e o acceso dos cidadáns aos documentos (código de procedemento CT130A).
A finalidade da axuda é a realización de actividades que teñan por obxecto a descrición de fondos documentais dos arquivos galegos segundo a metodoloxía arquivística.
As axudas reguladas nesta orde concederanse en réxime de concorrencia competitiva e baixo os principios de publicidade, transparencia, concorrencia, obxectividade, igualdade, non discriminación, eficacia e eficiencia.
Terceiro. Bases reguladoras
Orde do 2 de decembro de 2021 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2022 (código de procedemento CT130A).
Cuarto. Importe
Para a concesión das subvencións convocadas destinarase un crédito total de cento corenta e cinco mil euros (145.000 €), coa seguinte distribución por aplicacións orzamentarias:
10.40.432A.760.0: 110.000 €.
10.40.432A.781.0: 35.000 €.
Quinto. Prazo de presentación de solicitudes
Un mes desde o día seguinte ao da publicación deste extracto no
Diario Oficial de Galicia.
Santiago de Compostela, 2 de decembro de 2021
DECRETO 168/2021, do 2 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción Fomento da mobilidade sustentable, senda na OU-105, treito A Ponte Sevilla (punto quilométrico 0+000-0+850), na OU-536, treito Rabaza (punto quilométrico 0+790-2+320) e na avenida de Ponferrada (punto quilométrico 0+000-1+140), de clave OU/16/271.06, no concello de Ourense.
Consellería de Infraestruturas e Mobilidade — III. Outras disposicións — 20/12/2021

Antecedentes:
Primeiro. Con data do 7 de maio de 2021 publicouse no
Diario Oficial de Galicia
(núm. 86) o Anuncio do 23 de abril de 2021 polo que se somete ao trámite de información pública o proxecto de construción: Fomento da mobilidade sustentable. Senda na OU-105 treito A Ponte Sevilla (p.q. 0+000-0+850), na OU-536 treito Rabaza (p.q. 0+790-2+320) e na avenida de Ponferrada (p.q. 0+000-1+140), de clave OU/16/271.06, así como a relación individual de bens, dereitos e propietarios afectados polo proxecto referido.
Segundo. Tras a análise dos informes, alegacións e certificados presentados, o 18 de novembro de 2021 apróbase o expediente de información pública e o proxecto de construción: Fomento da mobilidade sustentable. Senda na OU-105 treito A Ponte Sevilla (p.q. 0+000-0+850), na OU-536 treito Rabaza (p.q. 0+790-2+320) e na avenida de Ponferrada (p.q. 0+000-1+140), de clave OU/16/271.06.
O obxecto do presente proxecto é a creación de diversos itinerarios peonís e ciclistas nas marxes das estradas OU-105 e OU-536, así como na avenida de Ponferrada, todas elas no concello de Ourense.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día dous de decembro de dous mil vinte e un,
Artigo único. Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción: Fomento da mobilidade sustentable. Senda na OU-105 treito A Ponte Sevilla (p.q. 0+000-0+850), na OU-536 treito Rabaza (p.q. 0+790-2+320) e na avenida de Ponferrada (p.q. 0+000-1+140), de clave OU/16/271.06.
Santiago de Compostela, dous de decembro dous mil vinte e un
RESOLUCIÓN do 3 de decembro de 2021, da Secretaría Xeral para o Deporte, pola que se dá publicidade aos recoñecementos dos núcleos de adestramento deportivo especializado no ano 2021.
Vicepresidencia primeira e Consellería de Presidencia, Xustiza e Turismo — III. Outras disposicións — 20/12/2021

No Diario Oficial de Galicia nº 197, do 29 de setembro de 2020, publícase o Decreto 165/2020, do 17 de setembro, polo que se regula o deporte de alto nivel, de alto rendemento e de rendemento deportivo de base de Galicia, a través do cal, no seu artigo 39, se recoñecen os núcleos de adestramento deportivo especializado coma o conxunto de medios humanos e materiais xestionados por unha federación deportiva, club deportivo ou sociedade anónima deportiva inscrito no Rexistro de Entidades Deportivas de Galicia que teña por finalidade a preparación técnico-deportiva orientada ao alto nivel ou ao alto rendemento deportivo.
A través da Orde do 23 de xuño de 2021 pola que se establecen os criterios técnico-deportivos para a obtención das condicións de persoa deportista de alto nivel, alto rendemento deportivo e rendemento deportivo de base, e os criterios deportivos para o recoñecemento dos núcleos de adestramento deportivo especializado, determínanse, artigo 7, os criterios deportivos para os núcleos de adestramento especializado.
A Comisión galega de avaliación do alto nivel deportivo, do alto rendemento deportivo e do rendemento deportivo de base reuniuse o 23 de novembro de 2021 co obxecto de analizar os requisitos para o recoñecemento do núcleo, segundo o disposto no artigo 40 do decreto e no artigo 7 da orde, e propuxo o recoñecemento dos núcleos de adestramento especializado, o que tivo efectividade a través das resolucións da Secretaría Xeral para o Deporte do 29 de novembro de 2021.
Os proxectos recoñecidos correspóndense co interese estratéxico deportivo da propia Comunidade Autónoma, encamiñado á participación dos deportistas galegos e das deportistas galegas en xogos olímpicos ou paralímpicos, campionatos do mundo, campionatos de Europa e outras competicións internacionais de máximo nivel.
Con base no anteriormente exposto,
Publicar os recoñecementos como núcleos de adestramento deportivo especializado a:
Club Kayak Tudense, rúa Olímpicos Tudenses, s/n, 36700 Tui, Pontevedra.
Club Boxeo Kick Boxing, rúa Aldea, 6, 15190 A Coruña.
Federación Galega de Hóckey, rúa Carlos Maside, nº 0, 32002 Ourense.
Federación Galega de Squash, rúa Fotógrafo Luis Ksado, 17, porta 11, 36209 Vigo, Pontevedra.
Federación Galega de Surf, rúa Fotógrafo Luis Ksado, 17, porta 17, 36209 Vigo, Pontevedra.
Santiago de Compostela, 3 de decembro de 2021
RESOLUCIÓN do 15 de decembro de 2021, da Secretaría Xeral para o Deporte, pola que se amplía o prazo de xustificación previsto na Resolución do 6 de setembro de 2021, pola que se procede á segunda convocatoria do ano 2021 para a concesión de subvencións, en réxime de concorrencia competitiva, para a adquisición de equipamentos deportivos (código de procedemento PR949A).
Vicepresidencia primeira e Consellería de Presidencia, Xustiza e Turismo — III. Outras disposicións — 20/12/2021

A Resolución do 6 de setembro de 2021, da Secretaría Xeral para o Deporte, pola que se procede á segunda convocatoria do ano 2021 para a concesión de subvencións, en réxime de concorrencia competitiva, para a adquisición de equipamentos deportivos (código de procedemento PR949A), no artigo 15.1 regula a xustificación da subvención e establece que as entidades beneficiarias terán de prazo para executar o proxecto subvencionado e presentar a correspondente xustificación dos investimentos realizados ata o 15 de decembro de 2021.
Ante as numerosas solicitudes de axudas presentadas que inciden directamente no tempo necesario para a instrución e tramitación do procedemento e co fin de garantir o cumprimento da finalidade das axudas, é preciso ampliar o prazo de execución e xustificación. Neste senso, a teor do disposto no artigo 14.1, o pagamento do 100 % da contía da subvención concedida, en concepto de pagamento anticipado, farase efectivo, por solicitude da entidade beneficiaria, segundo o anexo VI, unha vez realizada a notificación da subvención e logo da aceptación expresa desta. Tendo en conta que algunhas entidades solicitaron ese anticipo e co obxectivo de facilitar a xustificación da subvención concedida, cómpre ampliar o prazo de xustificación.
En virtude do exposto e de acordo co establecido na Lei 9/2007, do 13 de xuño, de subvencións de Galicia; no Decreto 11/2009, do 8 de xaneiro, polo que se aproba o seu regulamento, así como nos preceptos básicos da Lei 38/2003, do 17 de novembro, xeral de subvencións, e no Real decreto 887/2006, do 21 de xullo, polo que se aproba o Regulamento xeral de subvencións, en virtude das atribucións que me foron conferidas,
Artigo único.
Ampliación do prazo de execución e xustificación
Amplíase o prazo de execución e xustificación do proxecto subvencionado previsto no artigo 15.1 da Resolución do 6 de setembro de 2021, da Secretaría Xeral para o Deporte, pola que se procede á segunda convocatoria do ano 2021 para a concesión de subvencións, en réxime de concorrencia competitiva, para a adquisición de equipamentos deportivos (código de procedemento PR949A), ata o 21 de decembro de 2021.
Disposición derradeira única.
Efectos
Esta resolución terá efectos desde o día da súa sinatura, sen prexuízo da súa publicación no
Diario Oficial de Galicia
.
Santiago de Compostela, 15 de decembro de 2021
DECRETO 167/2021, do 2 de decembro, polo que se aproba a bandeira do Concello de San Xoán de Río (Ourense).
Vicepresidencia primeira e Consellería de Presidencia, Xustiza e Turismo — III. Outras disposicións — 20/12/2021

O Concello de San Xoán de Río (Ourense) considerou conveniente organizar correctamente o seu emblema municipal para perpetualo coa simboloxía adecuada e conforme ás normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o regulamento de símbolos das entidades locais de Galicia e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia Primeira e Consellería de Presidencia, Xustiza e Turismo, e logo da deliberación do Consello da Xunta de Galicia na súa reunión do día dous de decembro de dous mil vinte e un,
Artigo único. Aprobar a bandeira do Concello de San Xoán de Río, que figura como anexo, organizada do seguinte xeito:
«O pano de vermello e, ao centro, a torre de amarelo, sumada da cruz sanxoanista de branco e todo flanqueado de senllas ramas de castiñeiro ao natural».
Santiago de Compostela, dous de decembro de dous mil vinte e un
DECRETO 166/2021, do 2 de decembro, polo que se aproba o escudo do Concello de San Xoán de Río (Ourense).
Vicepresidencia primeira e Consellería de Presidencia, Xustiza e Turismo — III. Outras disposicións — 20/12/2021

O Concello de San Xoán de Río (Ourense) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia Primeira e Consellería de Presidencia, Xustiza e Turismo, e logo da deliberación do Consello da Xunta de Galicia na súa reunión do día dous de decembro de dous mil vinte e un,
Artigo único. Aprobar o escudo do Concello de San Xoán de Río, que figura como anexo, organizada do seguinte xeito:
«De gules (vermello) e sobre ondas de azur (azul) e prata (branco), unha ponte de ouro (amarelo), sumado dunha torre deste e da cruz sanjuanista de prata, flanqueadas de dúas ramas de castiñeiro ao natural. Ao timbre, a coroa real pechada».
Santiago de Compostela, dous de decembro de dous mil vinte e un
DECRETO 164/2021, do 16 de decembro, polo que se nomean os vogais representantes da Xunta de Galicia no Consello Reitor da Escola Galega de Administración Pública.
Consellería de Facenda e Administración Pública — II. Autoridades e persoal — 17/12/2021

O artigo 7 da Lei 4/1987, do 27 de maio, de creación da Escola Galega de Administración Pública (EGAP), modificado pola Lei 10/1989, do 10 de xullo, e pola Lei 4/2021, do 28 de xaneiro, establece a composición do seu consello reitor. Así, no punto 3 letra b) do mesmo artigo sinala que formarán parte deste cinco representantes da Xunta de Galicia, designados, por razón do seu cargo, polo Consello desta entre aqueles que posúan a categoría de director xeral.
De conformidade co establecido na devandita lei, mediante o Decreto 289/1994, do 30 de setembro; o Decreto 307/2003, do 11 de xullo; o Decreto 302/2009, do 14 de maio, e o Decreto 2/2015, do 15 de xaneiro, designáronse os vogais correspondentes a este parágrafo do artigo 7.
Na súa virtude, por proposta do conselleiro de Facenda e Administración Pública e logo de deliberación do Consello da Xunta de Galicia na súa reunión do día dezaseis de decembro de dous mil vinte e un,
Artigo único
Nomear, como vogais do Consello Reitor da Escola Galega de Administración Pública en representación da Xunta de Galicia, as persoas titulares dos seguintes órganos:
– Dirección Xeral de Xustiza.
– Dirección Xeral de Administración Local.
– Asesoría Xurídica Xeral.
– Dirección Xeral de Avaliación e Reforma Administrativa.
– Secretaría Xeral de Universidades.
Queda sen efecto o artigo 1 do Decreto 2/2015, do 15 de xaneiro, polo que se nomean os vogais do Consello Reitor da Escola Galega de Administración Pública, representantes da Xunta de Galicia e expertos no eido da Administración pública.
Santiago de Compostela, dezaseis de decembro de dous mil vinte e un
RESOLUCIÓN do 10 de decembro de 2021 pola que se dá publicidade do esgotamento de crédito da Resolución do 13 de xaneiro de 2021 pola que se convocan as axudas para a adquisición de vivenda do Plan estatal de vivenda 2018-2021 para o ano 2021 (código de procedemento VI435A).
Instituto Galego da Vivenda e Solo — III. Outras disposicións — 17/12/2021

Feitos:
Primeiro. A Resolución da presidenta do Instituto Galego da Vivenda e Solo (en diante, IGVS) do 13 de xaneiro de 2021, publicada no
Diario Oficial de Galicia
núm. 21, do 2 de febreiro, convocou a subvención para a adquisición de vivenda do Plan estatal de vivenda 2018-2021 para o ano 2021 (código de procedemento VI435A).
Segundo. O ordinal décimo oitavo, número 2, da Resolución do 12 de decembro de 2018 pola que se establecen as bases reguladoras das axudas para a adquisición de vivenda do Plan estatal de vivenda 2018-2021 establece que para os efectos de adoptar as correspondentes resolucións de concesión das axudas se terá en conta a orde cronolóxica de entrada das solicitudes en calquera dos rexistros previstos no artigo 16.4 da Lei 39/2015, do 1 de outubro, do procedemento administrativo común das administracións públicas, e que para tal fin, se considerará data de presentación aquela en que a solicitude estea validamente cuberta e acompañada da totalidade dos documentos exixidos nas bases reguladoras e na correspondente convocatoria.
Terceiro. Unha vez revisadas e ordenadas todas as solicitudes presentadas coa documentación completa, a derradeira solicitude que se puido conceder antes do esgotamento do crédito para a anualidade 2021 tiña a data de entrada en calquera dos rexistros previstos no artigo 16.4 da Lei 39/2015, do 1 de outubro, o día 20.8.2021 ás 17:32:21.
Consideracións legais e técnicas:
Primeira. O ordinal décimo oitavo, núm. 2, da Resolución do 12 de decembro de 2018 establece que serán denegadas aquelas solicitudes que non dispoñan de cobertura orzamentaria no momento da súa resolución.
Segunda. Os artigos 31.4 da Lei 9/2007, do 13 de xuño, de subvencións de Galicia, e 32 do seu regulamento, aprobado polo Decreto 11/2009, do 8 de xaneiro, establecen que cando o procedemento administrativo establecido non leve consigo o esgotamento do crédito nun único acto de concesión senón que a súa disposición se realice en actos sucesivos, o órgano xestor deberá publicar, no DOG e na súa páxina web, o esgotamento da partida orzamentaria asignada.
En virtude do exposto anteriormente, e de acordo co establecido no artigo 31.4 da Lei 9/2007, do 13 de xuño, de subvencións de Galicia,
Dar a coñecer o esgotamento, con data do 20.8.2021 ás 17:32:21 horas, do crédito autorizado para a anualidade 2021 destinado a sufragar as subvencións para a adquisición de vivenda do Plan estatal de vivenda 2018-2021.
Santiago de Compostela, 10 de decembro de 2021
RESOLUCIÓN do 3 de decembro de 2021, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 29 de decembro de 2020 pola que se establecen as bases reguladoras xerais e a convocatoria para o ano 2021 para a concesión, en réxime de concorrencia competitiva, de axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños, tramitada como anticipado de gasto (código de procedemento PE209H).
Consellería do Mar — III. Outras disposicións — 17/12/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 29 de decembro de 2020 pola que se establecen as bases reguladoras xerais e a convocatoria para o ano 2021 para a concesión, en réxime de concorrencia competitiva, de axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños, tramitada como anticipado de gasto (código de procedemento PE209H).
Santiago de Compostela, 3 de decembro de 2021
1. Finalidade: axudas a proxectos colectivos que contribúan á conservación e restauración da biodiversidade e dos ecosistemas mariños no marco de actividades marisqueiras sustentables.
2. Financiamento: aplicación orzamentaria 15.03.723A.770.1, proxecto contable 201600293, cofinanciada nun 75 % polo Fondo Europeo Marítimo e de Pesca (FEMP) e o 25 % pola Comunidade Autónoma.
3. Beneficiarios e axudas concedidas:
EXTRACTO da Orde do 30 de novembro de 2021 pola que se establecen as bases reguladoras das axudas para paliar os danos ocasionados polo oso pardo e se convocan para o ano 2022 (código de procedemento MT815A).
Consellería de Medio Ambiente, Territorio e Vivenda — III. Outras disposicións — 17/12/2021

BDNS (Identif.): 599919.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex):
Primeiro. Beneficiarias
Poderán ser beneficiarias as persoas titulares de explotacións gandeiras que figuren incluídas no Rexistro Xeral de Explotacións Gandeiras (REGA) de Galicia.
Segundo. Obxecto
Establecer as bases reguladoras dunha liña de axudas destinadas a compensar as persoas titulares de explotacións gandeiras polos danos ocasionados polo oso pardo, así como proceder á súa convocatoria para o ano 2022 (código de procedemento MT815A).
Terceiro. Bases reguladoras e convocatoria
Orde do 30 de novembro de 2021 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2022 (código de procedemento MT815A).
Cuarto. Contía
O importe asignado é de sesenta mil euros (60.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
Os prazos de presentación da solicitude de axuda serán os seguintes:
a) Para os danos que fosen comunicados aos servizos de Patrimonio Natural das xefaturas territoriais da Consellería de Medio Ambiente, Territorio e Vivenda entre o 1 de outubro de 2021 e a data de publicación desta orde, o prazo de presentación será dun mes contado a partir da entrada en vigor desta orde.
b) Para os danos ocasionados desde a entrada en vigor desta orde, o prazo de presentación será dun mes contado desde o día seguinte ao da comunicación do dano realizado de acordo co establecido no artigo 5 desta orde.
Sexto. Outros datos
As axudas a que se refire esta orde comprenden os danos ocasionados polo oso pardo que se produzan desde o 1 de outubro de 2021 ata o 30 de setembro de 2022.
Santiago de Compostela, 30 de novembro de 2021
RESOLUCIÓN do 30 de novembro de 2021 pola que se publica a modificación do plan de estudos de graduado ou graduada en Xornalismo.
Universidade de Santiago de Compostela — III. Outras disposicións — 22/12/2021

A Universidade de Santiago de Compostela presentou unha solicitude de modificación do plan de estudos verificado desta titulación de grao. A dita solicitude presentouse ao abeiro do artigo 28 do Real decreto 1393/2007, do 29 de outubro, polo cal se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo cal se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), do 10 de maio de 2021, este reitorado, ao abeiro do artigo 28.3 do Real decreto 1393/2007, do 29 de outubro, polo cal se establece a ordenación das ensinanzas universitarias oficiais,
Publicar a modificación do plan de estudos conducente á obtención do título de graduado ou graduada en Xornalismo pola Universidade de Santiago de Compostela.
Santiago de Compostela, 30 de novembro de 2021
Código RUCT: 2501111.
Rama de coñecemento: Ciencias Sociais e Xurídicas.
Modalidade de impartición: presencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
Mencións:
O grao en Xornalismo recolle dúas mencións:
– Mención en investigación e narrativas xornalísticas.
– Mención en visualización da información.
Para obter unha mención o/a alumno/a deberá superar os 30 créditos optativos do módulo da mención correspondente.
Tamén se pode optar por non cursar ningunha mención, para o cal se poderá cursar materias optativas aleatoriamente.
RESOLUCIÓN do 9 de decembro de 2021 pola que se dá publicidade das axudas concedidas ao abeiro da Resolución do 27 de xaneiro de 2021 pola que se establecen as bases reguladoras para a concesión, en réxime de concorrencia competitiva, de subvencións para actuacións de mellora das infraestruturas dos establecementos turísticos de aloxamento e de restauración da Comunidade Autónoma de Galicia, que serán susceptibles de financiamento ao 100 % no marco do eixe REACT-UE do programa operativo Feder Galicia 2014-2020, como parte da resposta da Unión Europea á pandemia da COVID-19, e se anuncia a súa convocatoria para o ano 2021.
Axencia Turismo de Galicia — III. Outras disposicións — 22/12/2021

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 24 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 05.A2.761A.770.0, proxecto 2015 00005, crédito orzamentario 3.500.000 €, que figuran no anexo I e no anexo II desta resolución, concedidas ao abeiro da Resolución do 27 de xaneiro de 2021 pola que se establecen as bases reguladoras para a concesión, en réxime de concorrencia competitiva, de subvencións para actuacións de mellora das infraestruturas dos establecementos turísticos de aloxamento e de restauración da Comunidade Autónoma de Galicia e se establece a súa convocatoria para o ano 2021, que serán susceptibles de financiamento ao 100 % no marco do eixe REACT-UE do programa operativo Feder Galicia 2014-2020, como parte da resposta da Unión Europea á pandemia da COVID-19, e se anuncia a súa convocatoria para o ano 2021.
Santiago de Compostela, 9 de decembro de 2021
EXTRACTO da Orde do 7 de decembro de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2022 destinadas ás entidades locais (código de procedemento MT811A).
Consellería de Medio Ambiente, Territorio e Vivenda — III. Outras disposicións — 22/12/2021

BDNS (Identif.): 600405.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarias
Poderán ser beneficiarias destas axudas as entidades locais que no seu ámbito territorial correspondente presten o servizo de recollida e acollemento de animais e/ou a xestión de colonias felinas por si mesmas ou asociadas, en réxime de xestión directa ou indirecta mediante a súa contratación con empresas privadas autorizadas para ese fin.
Tamén poderán ser beneficiarias as agrupacións de entidades locais (agrupación, asociación, mancomunidade, consorcio, fusión ou calquera outra similar).
Segundo. Obxecto
Establecer as bases reguladoras dunha liña de axudas para actuacións encamiñadas á protección dos animais domésticos de compañía abandonados en Galicia relativas á atención e coidado dos animais domésticos de compañía que se atopen nos centros de recollida autorizados e/ou formen parten de colonias felinas reguladas no artigo 26 da Lei 4/2017, do 3 de outubro, así como proceder á súa convocatoria para o ano 2022 (código de procedemento MT811A) destinadas ás entidades locais.
Terceiro. Bases reguladoras e convocatoria
Orde do 7 de decembro de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2022 destinadas ás entidades locais (código de procedemento MT811A).
Cuarto. Contía
O importe asignado é de douscentos trinta mil euros (230.000 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será desde o día seguinte ao de publicación desta orde no Diario Oficial de Galicia ata o 16 de setembro de 2022.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que fosen efectivamente realizados no período comprendido entre o 1 de setembro de 2021 e o 31 de agosto de 2022.
Santiago de Compostela, 7 de decembro de 2021
CORRECCIÓN DE ERROS. Resolución do 10 de novembro de 2021, da Dirección Xeral de Relacións Laborais, pola que se dá publicidade das festas laborais de carácter local para o ano 2022, correspondentes aos concellos das catro provincias da Comunidade Autónoma de Galicia.
Consellería de Emprego e Igualdade — III. Outras disposicións — 22/12/2021

Advertido erro na devandita resolución, publicada no Diario Oficial de Galicia número 224, do 22 de novembro, cómpre facer as seguintes correccións:
No anexo I, provincia da Coruña, na páxina 57120, onde di: «10. Boimorto, 1 de marzo, Martes de Entroido, 6 de setembro, festas do Rosario», debe dicir: «10. Boimorto, 1 de marzo, Martes de Entroido, 5 de setembro, festas do Rosario», na páxina 57121, onde di: «24. Cee, 16 de xullo, festa de San Adrián, 16 de agosto, festa de San Roque», debe dicir: «24. Cee, 16 de xuño, festa de San Adrián, 16 de agosto, festa de San Roque».
CORRECCIÓN DE ERROS. Resolución do 14 de decembro de 2021 pola que se amplían e se redistribúen os créditos orzamentarios por epígrafes recollidos na Resolución do 11 de maio de 2021 pola que se establecen as bases reguladoras e se anuncia a convocatoria de subvencións para proxectos de enerxías renovables térmicas, para o ano 2021, cofinanciadas polo Fondo Europeo de Desenvolvemento Rexional, no marco do programa operativo Feder-Galicia (código de procedemento IN421G).
Axencia Instituto Enerxético de Galicia — III. Outras disposicións — 21/12/2021

Advertido erro no
Diario Oficial de Galicia
número 242, do luns 20 de decembro de 2021, cómpre facer a seguinte corrección:
Na páxina 62461, no apartado segundo, onde di:
«Dotación orzamentaria inicial:
Modificación orzamentaria:
Dotación orzamentaria final:»
Debe dicir:
«Dotación orzamentaria inicial:
Modificación orzamentaria:
Dotación orzamentaria final: